Tippversenyt rendeznének a foci-Eb-n? Barátaival és kollégáival ide regisztráljanak
A lehető legegyszerűbben ezen az oldalon készíthet saját baráti társaságának egy külön felületet, ahol ismerősök egymással versenyezve tippelhetnek a labdarúgó-Európa-bajnokság eredményeire.
A nagy futballtornák idején sokan szoktak munkahelyükön vagy baráti körükben saját tippversenyt indítani, a ma este kezdődő Európa-bajnoksághoz ezt az ebjatek.hu oldalon lehet a legegyszerűbben megtenni.

Az oldalra lépés után a "Csatlakozom" feliratra kell kattintani, majd egy gyors facebookos vagy emailes regisztráció után két lehetőségünk van: már létező társasághoz csatlakozunk vagy saját csoportot indítunk. A már elkészült csoportok között egyébként ott van a TrollFoci közössége is, itt például már több mint 300 emberrel lehet versenyezni a tippekkel.

Saját csoport létrehozásánál csak meg kell adni a csoport nevét és rövid leírását, majd az ismerősök meghívása funkciót választani. Itt kapunk linket és facebookos megosztási lehetőségeket, hogy ismerőseinknek szóljunk: itt tegyék meg tippjeiket.

A játék menete egyszerű: minden meccsnél a konkrét eredményre kell tippelni, a tippet pedig akárhányszor lehet változtatni a kezdő sípszóig. A mérkőzés kezdetével lezárul a tippelési lehetőség és ekkor megjelenik az oldalon, hogy a csoport többi tagja mire tippelt. Három ponttal gazdagodik aki a pontos eredményt eltalálja, és egy pontot kapnak azok akik csak a meccs végkimenetelét (1, 2, X) találják el.

Ha máskor is tudni szeretne hasonló dolgokról, lájkolja a HVG Tech rovatának Facebook-oldalát.
tippverseny Eb-tippverseny tipp foci EB